**«Су ресурстары - Маркетинг» ЖШС-нің таратушы желілер арқылы сумен жабдықтау және ағынды суларды бұру қызметтері бойынша 2021 жылғы есебі**

Табиғи монополия субъектісі Қазақстан Республикасының «Табиғи монополия туралы» заңының талабына сәйкес тұтынушылар мен өзге де мүдделі тұлғалар алдында атқарған жұмыстары туралы есеп беруге тиіс. Осыған орай, «Су ресурстары - Маркетинг» ЖШС-і 2022 жылдың 29 сәуірінде 2021 жылы атқарылған жылдық жұмыс есебін берді.

Есепке Табиғи монополияларды реттеу комитетінің Шымкент қаласы бойынша департаментінің басшысы орынбасары А.Алибекова, «Әділет» тұтынушылар құқығын қорғау Қоғамдық бірлестігінің төрағасы Б.Төлентаев, Шымкент қаласы «Ардагер – Оңтүстік тұтынушылардың құқығын қорғау қоғамы» қоғамдық бірлестігінің басшысы Т.Қараменов, қалалық мәслихат депутаттары Б.Төлегенов, Н.Мамыкова, Б.Әшірбаев, Т.Султанова қоғам белсендісі Ж.Өтеген және бұқаралық ақпарат құралдарының өкілдері қатысты.

«Су ресурстары - Маркетинг» ЖШС-і бұл мемлекеттік-жекеменшік серіктестік шеңберінде 24 жыл бойы қызмет көрсету нарығында табысты жұмыс істеп келе жатқан кәсіпорын.

Мекеме Шымкент қаласы және Сайрам ауданының бірқатар елді мекендерін шаруашылық ауыз сумен үздіксіз қамтамасыз етеді және шайынды суларды толық тазартумен суды бұру қызметтерін көрсетеді.

Қазақстан Республикасы Үкіметінің 24.05.2011 ж. №570 қаулысымен бекітілген "Ақ бұлақ" мемлекеттік бағдарламасының және Қазақстан Республикасы Үкіметінің 2012 жылғы 3 қыркүйектегі № 1134 қаулысымен бекітілген Шымкент қаласының бас жоспарының негізінде "Шымкент қаласының сумен жабдықтау және су бұру жүйелерінің 2015-2025 жылдарға инвестициялар негіздемелері" әзірленді. Инвестициялар негіздемесі "Мемсараптама" РМК филиалының 21.02.2015 ж. №19-0140/15 бұйрығымен бекітілді. Ос Инвестициялар негіздемесінің құрамында "Су ресурстары-Маркетинг" ЖШС-нің теңгеріміндегі сумен жабдықтау және су бұру жүйесін қайта құруға және жаңғыртуға 43 млрд.теңгеге инвестиция салу көзделген болса, бұл сома жыл сайынғы қымбаттау коэффициентінің есебінен 70,2 млрд.теңгені құрады. 2015-2021 жылдар кезеңінде қаржыландыруға жататын сомадан 50,52 млрд.теңге шамамен 18,5 млрд. теңге игерілді немесе 36,6% - ға орындалды.

«Су ресурстары - Маркетинг» ЖШС-і 2009 жылдан бастап халықаралық қаржы ұйымымен - Еуропалық Қайта құру және Даму Банкімен (ЕҚДБ) сумен жабдықтау және су бұру жүйесін қайта жаңарту мен модернизациялауға инвестиция тарту бойынша ынтымақтастықта жұмыс істейді.

2009-2020 жж ЕҚДБ-мен жалпы сомасы 70,0 миллион долларға (15,4 миллиард теңге) жылдық 5,5 пайыздық мөлшерлемемен, 13 жыл мерзімге 5 келісімге қол қойылды, толық пайдаланылды. Қазақстан Республикасының Үкіметі, ЕҚДБ және «Су ресурстары - Маркетинг» ЖШС-і арасындағы үшжақты келісім негізінде ЕҚДБ «Нұрлы-Жол» бағдарламасы аясында 15 миллион еуро (5,4 миллиард теңге) қарыз қаражатын бөлді. Қазақстан Республикасының Үкіметі мемлекеттік қолдау түрінде 4,6 миллиард теңге бөлінді. Несиелік келісімшарттың барлық талаптарын «Су ресурстары - Маркетинг» ЖШС-і уақытында және сапалы түрде орындайды. 2012-2021 жж шарттың белгіленген кестесіне сәйкес жалпы қайтару сомасының 11,4 млрд.теңгесі қайтарылды.

Салынған инвестициялар нәтижесінде орындалды:

|  |  |  |  |  |  |  |  |
| --- | --- | --- | --- | --- | --- | --- | --- |
| **№ п/п** | **Инвестициялық бағдарлама бөлімдерінің атауы** | **Өлшем бірлігі.** | **Жоспар** | | **Нақты** | | **%** |
| **саны** | **соммасы** | **саны** | **соммасы** |
| 1 | Су қабылдағыш және сорғы құрылғылары | нысан | 12 | 1245,6 | 15 | 1179,7 | 95 |
| 2 | Ғимараттар мен құрылғылар | нысан | 98 | 66,6 | 229 | 119,8 | 180 |
| 3 | Су құбыры желілерін қайта құру | п.м. | 13 881 | 633,7 | 27 363 | 684,1 | 108 |
| 4 | Кәріз желілерін қайта құру | п.м. | 3 404 | 631,4 | 3 404 | 648,8 | 103 |
| 5 | Кәріз тазалау құрылғыларын жаңғырту және абаттандыру | нысан | 3 | 10,3 | 4 | 60,4 | 586 |
| 6 | Кәріз коллекторын тазалау (жуу) | п.м. | 1200 | 72,9 | 1200 | 72,9 | 100 |
| 7 | Технологиялық және энергетикалық құралдарды өндіру | дана | 2 393 | 383,7 | 3 055 | 460,8 | 319,4 |
|  | **Барлығы** |  |  | **3044,3** |  | **3226,5** | **106** |

Салынған инвестициялар (1998-2021жж) нәтижесінде қол жеткізілді:

* Халықты 24 сағат тоқтаусыз сапалы ауыз сумен қамтамасыз етуге қол жеткізілді;
* Сарқынды суларды тоқтаусыз тасымалдап, толық тазартуға қол жеткізілді;
* Тозығы жеткен су құбырларының тозу деңгейі 68,0%-дан 47,02%-ға төмендеді;
* Тозығы жеткен кәріз құбырларының тозу деңгейі 79,4%-дан 77,01%-ға төмендеді;
* Нормативтік-техникалық су шығындары 38,1%-дан 16,34-ға дейін төмендеді;
* Бір текше метр су ды көтеріп тұтынушыға жеткізуге жұмсалатын электр энергиясының үлестік шығыны 0,87 КВт-тан 0,061 КВт-қа дейін қысқарды;
* Су құбырларындағы апаттық жағдай 0,66 жағдай/км-ден 0,24 жағдай/км-ге дейін азайды;
* Кәріз желілеріндегі бітелу жағдайы 6,0 жағдай/км-ден 2,5 жағдай/км-ге дейін азайды.
* тұтынушыларды есептегіш құралдарымен жүз пайыз қамтудың есебінен 1 адамға су пайдалану тәулігіне 456 литрден 121 литрге дейін төмендеді;
* тазарту құрылыстарын жаңғыртуда экологиялық талаптарды сақтау;
* канализация қалдықтарынан биогаз алып, одан жылына 3,5 млн. кВт электр энергиясын алуға қол жеткізіліп, 50% қажеттілікті жаптық және жағымсыз иістен құтылдық.

«Су ресурстары-Маркетинг» ЖШС-нің нысандарында Қазақстан Республикасының цифрлық даму, инновациялар және аэроғарыш өнеркәсібі министрі Б.Б.Мусин, Шымкент қаласының әкімі М.Айтенов, "Тұрғын үй-коммуналдық шаруашылығын жаңғырту мен дамытудың қазақстандық орталығы" акционерлік қоғамы басқарма төрағасының орынбасары Н.Серіков кәсіпорынның жұмысымен танысты.

Кәсіпорын тәжірибесімен Қазақстанның барлық қалаларының, Беларусь, Өзбекстан (Ташкент қаласы, Наманган облысы), Қырғызстан (Бішкек және барлық облыс орталықтары) елдерінен су шаруалығындағы кәсіпорындардың өкілдері танысты. Сонымен қатар, АҚШ, Япония, Қытай, Туркия, Ресей және тағы басқа алыс-жақын шетелдерінен делегациялар кәсіпорын жетістіктерімен танысты.

Мекеме бұқаралық ақпараттық құралдары арқылы мекеме қоғаммен тығыз байланыста. «Медиа жоспарға» сәйкес бұқаралық ақпарат құралдарында мекеменің жұмысы туралы 123 мақала жарияланған. Хабар, Қазақстан, Отырар, Евразия телеарналарында қаланы сумен жабдықтау және су бұру жүйесінің проблемалық мәселелері бойынша 65-дан астам бейнероликтер көрсетілді. Пресс-турлар тоқсан сайын қоғамдық ұйымдардың, үй және көше комитеттерінің және бұқаралық ақпарат құралдарының өкілдерімен өткізілді. 2021 жылдық қазан айында Табиғи монополияларды реттеу комитетінің Шымкент қаласы бойынша департаментінің ұйымдастыруымен және қоғамдық ұйымдар, қалалық депутаттар қатысуымен пресс-тур өткізілді.

**Сонымен қатар:**

1. Жыл сайын – өткен жылдағы кәсіпорынның қызметі туралы, қоғамдық тыңдаулар;
2. Жарты жыл сайын – интернет ресурстарында тұрақты түрде есеп берулер;
3. Әр тоқсанда – пресс-турлар өткізілуде.
4. Кәсіпорынның медиажоспарларына сәйкес қызмет көрсету жөніндегі мамандардың республикалық және жергілікті телеарналар мен газет беттеріне шығуы;
5. Тұрақты түрде тұтынушылармен кездесулер;
6. SMS, Вэб-сайт, WhatsApp, e-mail, чат-бот Телеграмм арқылы 221490 - жеке тұлғалар, 7411 - заңды тұлғалар бойынша төмендегі функциялары бар электрондық байланыс орнатылды:

* суды есепке алу құралдарының көрсеткіштерін беру;
* төлем құжаттарының электрондық нысанын ұсыну;
* Kaspi-банк қосымшасы арқылы сумен жабдықтау және канализация қызметтері үшін онлайн-төлем жүргізу.

Бүгінгі күні онлайн-төлем 80% құрайды. 100% төлемге қол жеткізу бойынша жұмыс жүргізілуде. Чат-ботты іске қосу есебінен мекеменің кеңсесіне абоненттердің келуі 70% - ға азаяды.

Қазақстан Республикасы Ұлттық экономика министрінің 2019 жылғы 19 қарашадағы №90 "Тарифтерді қалыптастыру қағидаларын бекіту туралы" бұйрығына сәйкес айлық жалақы статистика деректері бойынша қалыптасқан өңірдегі экономикалық қызметінің түрлері бойынша өндірістік персоналдың орташа айлық жалақысынан кем емес және Қазақстан Республикасының әлеуметтiк-экономикалық даму болжамының көрсеткіштері (инфляция) ескеріле отырып, қолданыстағы тарифтерде қабылданған орташа айлық жалақыға сүйене отырып ескеріледі.

Аутсорсингтер компаниясын есепке алғанда орташа жалақы мөлшері 126159 теңгені құрайды, бұл ретте 2021 жылғы IV тоқсанда орташа айлық жалақы Шымкент қаласы бойынша 209308 теңгені, Алматы қаласы бойынша 329103 теңгені, Нұр-сұлтан қаласы бойынша 391373 теңгені, Жамбыл облысы 215285 теңгені, Түркістан облысы 207929 теңгені, ал республика бойынша 275580 теңгені құрады. 2021 жылғы IV тоқсандағы экономикалық қызмет түрлері бойынша орташа айлық атаулы жалақы, яғни сумен жабдықтау; кәріз жүйесі, қалдықтардың жиналуын және таратылуын бақылау Алматы қаласы бойынша 199709 теңгені, Нұр-сұлтан қаласы бойынша 258630 теңгені, ал республика бойынша 169125 теңгені құрайды, бұл басқа экономикалық қызметпен салыстырғанда республика бойынша ең төмен болып табылады.

теңге

**Шымкент қаласы бойынша 2021 жылға сумен жабдықтау және суды бұру қызметтеріне орташа 1 адам басына есептелген сомманың мөлшерін**

**ТАЛДАУ**

*Қазіргі уақытта тұтынушылардың 76,2% сумен жабдықтау және кәріз жүйесінің қызметтері үшін бір адамға айына 215 теңге нақты төлеп отыр, бұл республика бойынша өте төменгі көрсеткіш.*

|  |  |  |  |  |  |  |
| --- | --- | --- | --- | --- | --- | --- |
| Есептелген сомалар сомасының шектері, айына теңге | Тұтынушылардың (отбасылардың) орташа жылдық саны | Орташа айлық есептелген сома, мың теңге | 1 абонентке (отбасына) орташа айлық есептелген сома, теңге | Адамдардың орташа жылдық саны | Бір адамға орташа айлық есептелген сома, теңге | % төлеу |
| 500 теңге дейін | 133387 | 170834 | 1281 | 795110 | 215 | 76,2 |
| 500 теңгеден до 700 теңге дейін | 30633 | 61570 | 2010 | 115479 | 533 | 11,1 |
| от 700 теңгеден до 1000 теңге дейін | 23554 | 53449 | 2269 | 71477 | 748 | 6,9 |
| 1000 теңге дейін | 25207 | 86526 | 3433 | 60844 | 1422 | 5,8 |
| ИТОГО | 212781 | 372379 | 1750 | 1042910 | 357 | 100,0 |

**2022-2026 жж. ұзақ мезгілді мерімге арналған жоспарлар:**

* Халықты қажетті мөлшерде және тиісті сапада тәулігіне 24 сағат үздіксіз ауыз сумен қамтамасыз ету;
* Экология және санитария саласындағы заңнама талаптарына сәйкес ағынды суларды тасымалдау және толық тазарту;
* "Цифрлық Қазақстан"мемлекеттік бағдарламасының талаптары шеңберінде тұтынушылармен өзара қарым-қатынасты барынша жақсарту;
* Тазарту құрылыстарының қуатын тәулігіне 200 мың текше метрге дейін кеңейту;
* 67 км су құбыры желілерін қайта құру;
* 7,3 км кәріз желілерін қайта құру;
* Сумен жабдықтау және кәріздік тазарту құрылыстарын пайдалану процестерін цифрландыруды аяқтау;
* тұтынушыларға дейін суды өндіруге және тасымалдауға арналған электр энергиясы үлестік шығынын 0,058 кВт/м3 дейін;
* Судың нормативті - техникалық шығындарын 16,92%-ға дейін төмендету;
* Су құбырының тозу деңгейін 46,66%-ға дейін және кәріздің тозу деңгейін 76,98%-ға дейін төмендету.

Халықты тұрмыстық ауыз сумен жабдықтауды үздіксіз және сапалы қамтамасыз ету, сарқынды суды уақытылы бұру және тазарту су арнасының үзіліссіз, шығынсыз қызметіне байланысты. Әрине халыққа адал қызмет ету, оның сенімін ақтау үшін мекеме қызметкерлері бар күш-жігерін аямай жұмсайды, жүктелген маңызды міндетті абыроймен атқарады.

**«Су ресурстары - Маркетинг» ЖШС-нің баспасөз қызметі.**